पाएं अपने शहर की ताज़ा ख़बरें और फ्री ई-पेपरडाउनलोड करें
हाईकोर्ट के आदेश के बाद जिले में 18 से 44 साल आयु वर्ग के लोगों का टीकाकरण रुक गया है। जिला टीकाकरण अधिकारी डा आरएस पैंकरा ने बताया कि 18 से 44 वर्ष आयु वर्ग के लोगों का टीकाकरण कार्य जिले में पूर्व निर्धारित तिथि 1 मई से एक दिन विलंब से 2 मई को शुरू हो पाया था।
टीकाकरण को लेकर केन्द्र और राज्य सरकार के बीच हो रहे राजनीतिक टकराव को देखते हुए इस पर शुरू से ही संशय की स्थिति बनी हुई थी। जिले में इस योजना के तहत टीकाकरण के लिए जिला प्रशासन को प्रदेश सरकार की ओर से 6400 डोज वैक्सीन प्राप्त हुआ था। चार दिन में जिले के 17 वैक्सीन सेशन साइट में 1965 डोज वैक्सीन हितग्राहियों को लगाया जा चुका है। उल्लेखनीय है कि जिले में युवा वर्ग के लिए शुरू किए गए टीकाकरण अभियान के पहले चरण में सरकार ने अंत्योदय राशन कार्ड धारकों को निशुल्क कोरोना रोकथाम के लिए टीका लगाने का निर्णय लिया था। सरकार की योजना थी कि इसके बाद बीपीएल और अंत में एपीएल वर्ग के लोगों का टीकाकरण किया जाएगा। लेकिन राशनकार्ड आधारित कोरोना टीकाकरण के इस सरकारी योजना पर उच्च न्यायालय के आदेश से टीकाकरण रुक गया है।
वैक्सीन की 4400 डोज सुरक्षित
जिला टीकाकरण अधिकारी डा आरएस पैंकरा का कहना है कि राज्य से प्राप्त 6400 डोज में से 1965 डोज का प्रयोग बुधवार की शाम तक किया जा चुका है। शेष बचे हुए 4435 डोज को जिला वैक्सीन रूम के फ्रिजर में सुरक्षित रख दिया गया है। डॉ पैंकरा कहते है कि प्रदेश सरकार के आगामी आदेश व निर्देश के बाद ही इनका प्रयोग किया जाएगा। उन्होंने बताया कि सीनियर सिटीजन 45 और इससे अधिक आयु वर्ग के लोगों को लगाए जा रहे टीके के लिए वैक्सीन की आपूर्ति केन्द्र सरकार द्वारा की जाती है, वहीं 18 से 44 वर्ष आयु के हितग्राहियों के लिए टीका प्रदेश सरकार अपने खर्चे पर उपलब्ध करा रही है। दोनों ही वैक्सीन का बैच नम्बर अलग-अलग है। वैक्सीन केन्द्रों में इसका हिसाब अलग से रखा जा रहा है। इसलिए, प्रदेश सरकार द्वारा उपलब्ध कराए गए वैक्सीन का उपयोग, सीनियर सिटीजन के टीकाकरण के लिए नहीं किया जा सकता है।
आकड़ों पर एक नजर
अगले आदेश तक स्थगित
राज्य सरकार के आदेश के पालन में जिले के सभी केन्द्रों में 18 से 44 वर्ष के लोगों का टीकाकरण आगामी आदेश तक के लिए स्थगित कर दिया गया है। बचे हुए वैक्सीन को सुरक्षित रख लिया गया है।''
-डाॅ. आरएस पैंकरा, जिला टीकाकरण अधिकारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn